R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A

privind aprobarea proiectului ,,Realizarea unui sistem centralizat de producere și distribuție a energiei termice pentru clădiri publice din Orașul Deta, jud. Timiș, utilizând surse regenerabile de energie geotermală”,  a Documentației tehnico-economice (faza - SF), a Devizului General și a Indicatorilor tehnico-economici ai obiectivului de investiții.

Analizând temeiurile juridice, respectiv:           
a) H.G. nr. 907/2016 privind etapele de elaborare și conţinutul - cadru al documentaţiilor tehnico-economice aferente obiectivelor/proiectelor de investiţii finanțate din fonduri publice;

b) art. 44, alin. (1) şi art. 45, alin. (1) din Legea nr. 273/2006 privind finanţele publice locale, cu modificările şi completările ulterioare;

c) art. 129, alin. (2), lit. b) și c), alin. (4), lit. d), alin (6), lit. c) din O.U.G. nr.57/2019 privind Codul Administrativ.
Ținând cont de:

a) referatul de aprobare nr. 10.554/01.11.2022 al Primarului oraşului Deta, în calitatea sa de iniţiator;
b) raportul nr. 10.557/2022 al Compartimentului Dezvoltare economico-socială, prognoze şi analize din cadrul Aparatului de specialitate al Primarului oraşului Deta, prin care se propune aprobarea Documentației tehnico-economice, a Devizului General și a Indicatorilor tehnico-economici ai obiectivului de investiții „Realizarea unui sistem centralizat de producere și distribuție a energiei termice pentru clădiri publice din Orașul Deta, jud. Timiș, utilizând surse regenerabile de energie geotermală”;
c) avizele consultative ale Comisiei Economice și Comisiei Urbanism a Consiliului local.
În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.
Consiliul local al orașului Deta adoptă prezenta hotărâre:

Art. 1 - Se aprobă proiectul ,,Realizarea unui sistem centralizat de producere și distribuție a energiei termice pentru clădiri publice din Orașul Deta, jud. Timiș, utilizând surse regenerabile de energie geotermală” în vederea finanțării acestuia în cadrul Programului Operațional Infrastructură Mare 2014-2020, Axa prioritară 11: Măsuri de îmbunătățire a eficienței energetice și stimularea utilizării energiei regenerabile, Obiectivul specific 11.2: Utilizarea energiei din surse regenerabile la nivelul autorităților publice locale apelul de proiecte 11.2.
Art. 2 -  Se aprobă valoarea totală a proiectului ”Realizarea unui sistem centralizat de producere și distribuție a energiei termice pentru clădiri publice din Orașul Deta, jud. Timiș, utilizând surse regenerabile de energie geotermală”, în cuantum de 21,562,777.70 lei, inclusiv TVA, din care valoare eligibilă în cuantum de 17,164,851.09 lei, inclusiv TVA și valoare neeligibilă în cuantum de 4,397,926.61 lei, inclusiv TVA.

Art. 3 - Se aprobă contribuția proprie în proiect de 4,397,926.61 lei, reprezentând cheltuielile neeligibile ale proiectului, cât și contribuția de 0 % din valoarea eligibilă a proiectului, în cuantum de 0 lei, reprezentând cofinanțarea proiectului ,,Realizarea unui sistem centralizat de producere și distribuție a energiei termice pentru clădiri publice din Orașul Deta, jud. Timiș, utilizând surse regenerabile de energie geotermală”.

Art. 4 -  Sumele reprezentând cheltuieli conexe ce pot apărea pe durata implementării proiectului „Realizarea unui sistem centralizat de producere și distribuție a energiei termice pentru clădiri publice din Orașul Deta, jud. Timiș, utilizând surse regenerabile de energie geotermală", pentru implementarea proiectului în condiții optime, se vor asigura din bugetul local.
Art. 5 - Se aprobă documentația proiectului și indicatorii tehnico-economici asociați acestuia, inclusiv descrierea sumară a investiției și a indicatorilor fizici, conform Anexei 1 la prezenta, Devizului General conform Anexei 2 și documentația  tehnico-economică (faza - SF) conform Anexei 3.

Art. 6 - Se vor asigura toate resursele financiare necesare implementării proiectului care decurg din modificările documentației tehnice ca urmare a măsurilor de atenuare/compensare a unui potențial impact asupra mediului, înțelegând că respectivele costuri sunt necesare pentru implementarea proiectului.

Art. 7 - Se vor asigura toate resursele financiare necesare implementării proiectului în condițiile rambursării/ decontării ulterioare a cheltuielilor din instrumente structurale.

Art. 8 - Se vor asigura toate resursele financiare aferente cheltuielilor cu operarea şi întreţinerea investiţiei după finalizarea proiectului, pe întreaga perioadă de durabilitate.
Art. 9 - Se împuternicește domnul Petru Roman, primarul Oraşului Deta, să semneze toate actele necesare şi contractul de finanțare în numele UAT DETA.

Art. 10 - Cu ducerea la îndeplinire a prevederilor prezentei hotărâri se încredințează Primarul Oraşului Deta și  aparatul de specialitate. 

Art. 11 - Prezenta hotărâre se comunică, prin intermediul secretarului general al orașului, în termenul prevăzut de lege:
- Instituţiei Prefectului - Judeţul Timiş;

- Primarului Oraşului Deta;

- Compartimentului Administraţie publică locală, protocol;

- Compartimentului Dezvoltare economico-socială, prognoze şi analize;

- Serviciului Buget, contabilitate, finanţe, taxe şi impozite; 

- Serviciului Urbanism, amenajarea teritoriului autorizarea executării lucrărilor  şi  administrarea patrimoniului;

- prin afișare la sediul primăriei și publicare pe site-ul www.detatm.ro – Monitorul oficial local.

INIȚIATOR PROIECT,                                                  AVIZEAZĂ PENTRU LEGALITATE:
            Roman Petru                                                             Secretarul general al orașului Deta    

               Primar                                                                             Coralia SCULEAN         
